
שער 5 ,חלק 1 - ממשל תאגידי וניהול סיכונים

פרק 9 - אקטואר ממונה ואקטואר ראשי[footnoteRef:1] [1:  1.	כללי 
סעיף 41ד(א) לחוק הפיקוח על שירותים פיננסיים (ביטוח), התשמ"א-1981 (להלן: "חוק הפיקוח על הביטוח") קובע כי מבטח ימנה אקטואר לכל ענף ביטוח שבו עוסק המבטח (להלן: "אקטואר הממונה"), וכי ניתן למנות אקטואר ממונה אחד למספר ענפי ביטוח שונים בהם עוסק המבטח. סעיף 41ד(ב) ממשיך ומונה את תפקידיו של האקטואר הממונה, מכוחם נדרש האקטואר הממונה להמליץ לדירקטוריון ולמנהל הכללי של מבטח באשר לגובה ההתחייבויות הביטוחיות בענפי הביטוח השונים; להכין ולאשר בעבור המבטח דוח, הצהרה או כל מסמך אחר שעל המבטח להגיש הממונה על שוק ההון, ביטוח וחיסכון (להלן: "הממונה") ולבצע כל תפקיד אחר עליו יורה הממונה. 
בשורה של תקנות וחוזרים שפורסמו על-ידי הממונה נפרשו הוראות באשר לאופן מינויים של האקטואר שממונה על האקטוארים הממונים  (להלן: "האקטואר הראשי") ושל האקטוארים הממונים, תנאי הכשירות בהם על האקטוארים הממונים לעמוד, וכן ההצהרות והדיווחים הנלווים לדוחות הכספיים שעליהם להגיש לדירקטוריון המבטח ולממונה. כך למשל, בתקנה 51א(א) לתקנות מס הכנסה (כללים לאישור ולניהול קופת גמל), התשכ"ד-1964, נקבע כי קופת גמל לקצבה תגיש אחת לשנה דין וחשבון אקטוארי, ערוך וחתום בידי אקטואר. 
האסדרה הקיימת נכנסה לתוקף לפני כניסתן לתוקף של ההוראות בסימן ב' בפרק 2 לחלק 2 בשער 5  של החוזר המאוחד, שכותרתו "הון עצמי של חברת ביטוח - משטר כושר פירעון כלכלי" (להלן: "הוראות סולבנסי") , ולפני כניסתו לתוקף של תקן דיווח כספי בינלאומי מספר 17 (IFRS) בדבר חוזי ביטוח (להלן: "תקן 17IFRS"). לפיכך, עיקרה של האסדרה נגע לחישובים שהאקטואר הממונה נדרש לבצע במסגרת הדוחות הכספיים של חברות הביטוח, בהתאם להוראות תקן IFRS4, ולמאזנים האקטואריים בקרן הפנסיה. כך, בהוראות הסולבנסי, הוטמעו הוראות דירקטיבה 2009/138/EC, המכונה "Solvency II" (להלן: "הדירקטיבה")  המתייחסות, בין השאר, לשיטות, עקרונות ומודלים אקטואריים שהגופים המוסדיים נדרשים ליישם לטובת קביעת ההון הנדרש לכושר הפירעון. 
אולם, הוראות הדירקטיבה שעוסקות בתפקידי ה"פונקציה האקטוארית" (להלן: "המערך האקטוארי"), והשתלבותם של האקטוארים במארג התאגידי, באופן שיבטיח את עצמאותם ואי תלותם, טרם קיבלו ביטוי באסדרת רשות שוק ההון, ביטוח וחיסכון (להלן: "הרשות"). עמידה על עצמאותם ואי תלותם של האקטוארים מקבלת משנה תוקף עם פרסומו של  תקן IFRS17, אשר צפוי להיות מיושם בישראל החל מ-1 בינואר 2024, ואשר מרחיב אף יותר את מעורבותם של האקטוארים בקביעת ההתחייבויות הביטוחיות, ואת שיקופן בדוחות הכספיים של חברות הביטוח.
אף האיגוד הבינ"ל של המפקחים על הביטוח (The international Association of Insurance Supervisors - להלן ה-IAIS), שמאגד 152 רגולטורים המפקחים על התחום במדינות השונות, ובתוכן הרשות, עמד בפרסומיו על עקרונות האסדרה המומלצים של המערך האקטוארי במבטחים. כך, בסעיף 8.6 של חוזר ה-IAIS, מנובמבר 2019 , שמתמקד במערך האקטוארי, מתוארות מטרותיו, ייעודו, תפקידיו ותחומי אחריותו של המערך. בדומה לעקרונות שהותוו בדירקטיבה נקבע בו כי על העומד בראש המערך האקטוארי לוודא, בין היתר, כי מנגנוני הממשל התאגידי במבטחים, שנוגעים למערך האקטוארי, מבטיחים שיוקצו למערך המשאבים הנחוצים, ושיוקנו לו הסמכויות הנדרשות למילוי תפקידו באופן נאות ובלתי תלוי . 
הטמעת עקרונות הדירקטיבה וה-IAIS בדבר המערך האקטוארי, תפקידיו ומאפייניו מחייבים לעדכן גם את האסדרה הנהוגה בישראל. זאת, תוך התחשבות במאפייניהם של המבטחים בישראל מחד, ושל מאפייני הפיקוח של הרשות על המבטחים מאידך. בהקשר זה יודגש כי הפיקוח של הרשות ייחודי בהשוואה לזה הנהוג במדינות רבות בעולם, שכן הוא חולש, בין השאר, הן על ההיבטים הדיווחיים והן את ההיבטים היציבותיים של המבטחים. להבדיל, במדינות רבות מתמקדים המפקחים הייעודיים לרוב בפן היציבותי של המבטחים בלבד. לצד האמור, גם לעובדה שבישראל, בשונה מהמקובל במרבית המדינות המפותחות, מרבית המבטחים עוסקים במספר ענפי ביטוח ישנן השלכות לעניין אופן יישום הוראות הדירקטיבה. זאת שכן, בעוד שבמצב שבו במדינות המפותחות מתמקד כל מבטח בענף ביטוחי יחיד, ניתן היה להטיל את תפקידי הפונקציה האקטוארית על האקטואר הממונה לענף זה. במקרה שבו מבטח עוסק במספר ענפי ביטוח, בדומה למצב בישראל, ניתן להקביל את הוראות הדירקטיבה ביחס להקמת מערך אקטוארי ברמת הקבוצה של קבוצת ביטוח - כזו אשר מאגדת מספר מבטחים שונים אשר כל אחד מהם עוסק בענף ביטוחי מסוים, כך שלכל אחד מהפעילויות הביטוח  מצוות אקטואר ממונה ייעודי בעוד שהמערך האקטוארי ברמת הקבוצה מאגד ומנהל את כולן. לכן ישנה חשיבות מיוחדת למנות אקטואר ראשי אחד, שיתכלל את עבודת כל המערך האקטוארי ויוכל לגבש ראיה אקטוארית כוללת ונאותה של ההיבטים האקטוארים הנוגעים לפעילות המבטח, בהתחשב בכל האספקטים של הפעילות העסקית של המבטח. 
לאור האמור, ובכדי להבטיח כי האקטוארים יוכלו למלא את תפקידם כיאות, על רקע התמורות שחלו בתחום, יידרשו המבטחים למנות אקטואר ראשי, שיעמוד בראש מערך האקטואריה. האקטואר הראשי יפקח על עבודתם של האקטוארים הממונים, ויהיה אחראי על ההיבטים המקצועיים שדורשים ראיה כוללת של פעילות המבטח. בכלל זה, האקטואר הראשי יגיש אחת לשנה דוח אקטוארי, שיסקור את אופן יישום ההיבטים האקטואריים בפעילות המערך האקטוארי, בהוראות סולבנסי, וכן יחווה דעתו על מדיניות החיתום הכוללת והסדרי ביטוח המשנה. פרט לאמור, ובהתאם לרוח הדירקטיבה וה-IAIS, הדורשים שמירת אי תלות, נקבע כי המערך האקטוארי והעומד בראשו יהיו כפופים ישירות למנהל הכללי של המבטח וכי האקטואר הראשי יכהן כחבר מן המניין של הנהלת החברה . זאת, בשונה מהמצב המקובל כיום בחלק מהמבטחים.
2.הוראות 
בפרק 9 שבחלק 1 לשער 5 שבחוזר המאוחד שעניינו "אקטואר ממונה", יחולו התיקונים המפורטים בתיקוני מהדורה שבנספח לחוזר זה.
3.תחולה
הוראות חוזר זה יחולו על כל חברות הביטוח, מבטח פנסיוני וחברות מנהלות של קרנות השתלמות לעובדי הוראה, כהגדרתן בסעיף 1 של הנספח.
4.תחילה
(א)תחילתן של הוראות  חוזר זה ביום 1.1.23.
(ב)על אף האמור בסעיף קטן (א), תחילתו של חוזר זה לעניין הוראות סעיף 7(א)(2) ביום 1.1.24.
5.הוראות מעבר
(א)האקטואר הממונה יוסיף פרק נפרד בדין וחשבון האקטוארי ליום 31.12.2023, אשר בו יתייחס לחישובים, למודלים, להנחות עבודה ולשיטות שהחברה יישמה במסגרת תקן IFRS17, ושקיבלו ביטוי בביאורים בדוחות הכספיים של דצמבר 2023.
(ב)מועד התחילה של סעיף 3(א) רישא, במבטח שבו כיהנו ערב יום התחילה שני אקטוארים ראשיים, יהיה במועד כניסתו לתוקף של תקן IFRS17 ב-1.1.24; בתקופת המעבר יגישו שני האקטוארים הראשיים דוח אחד, חתום בידי שניהם, בהתאם להוראות סעיפים 8(א) ו-8(ג). 
(ג)תחילתו של סעיף 3(ב) לעניין כפיפותו של האקטואר הראשי למנהל הכללי יהיה ביום כניסתו לתוקף של תקן IFRS17 ב-1.1.24.] 

1. הגדרות
בפרק זה -
"אקטואר ראשי" –  האקטואר שאחראי על מערך האקטואריה במבטח; האקטוארים הממונים  ועובדים אחרים אשר עוסקים בעבודה אקטוארית מעשית, עיקרית או נלווית, כהגדרתן בתקנות, ידווחו לאקטואר הראשי ויהיו נתונים לפיקוחו בכל הקשור ליישום תקן IFRS17 וסולבנסי; 
"אקטואר ממונה" - כהגדרתו בסעיף 41ד לחוק הפיקוח על הביטוח;  
"דוח אקטואר ראשי" – הדוח השנתי שמגיש האקטואר הראשי לדירקטוריון ולהנהלת החברה לפי סעיף 8(א) לפרק זה;
"דוח אקטואר ממונה" – הדוח השנתי שמגיש האקטואר הממונה לדירקטוריון ולהנהלת החברה לפי סעיף 8(ב) לפרק זה;
"הדירקטיבה" – דירקטיבה של הפרלמנט האירופי בדבר הקמת וניהול פעילות ביטוח וביטוח משנה, שפורסמה ביום 25 בנובמבר 2009 וסימונהEC/2009/1381 , המכונה "דירקטיבת Solvency II", וכל ההוראות הנלוות לה;
"ענפי ביטוח" - כהגדרתם בהודעת ענפי ביטוח; לצורך פרק זה ניתן יהיה להגדיר כענף ביטוח גם ענפי משנה, כהגדרתם להלן; 
"הוראות  סולבנסי" –  סימן ב' בפרק 2 בחלק 2 לשער 5  של החוזר המאוחד, שכותרתו "הון עצמי של חברת ביטוח - משטר כושר פירעון כלכלי";
"תקן IFRS17" – תקן דיווח כספי בינלאומי מספר 17 (IFRS) בדבר חוזי ביטוח;
"ערכי ה-BE"  – האומדן המיטבי של התחייבויות הביטוח, כפי שהוגדר בהוראות סולבנסי, או האומדן של הערך הנוכחי של תזרימי המזומנים העתידיים כפי שהוגדר בהוראות תקן IFRS17, לפי העניין;
"תקנות" - תקנות הפיקוח על שירותים פיננסיים (ביטוח) (תנאי כשירות לאקטואר ממונה), תשע"ט-2019;
"מדיניות חיתום" – האופן שבו בוחן המבטח האם הפרמיות שיתקבלו מספיקות כדי לכסות את זרם התביעות וההוצאות העתידיים. זאת, בהתחשב בסיכונים אשר עלולים להשפיע על תיק הביטוח; במודלים ובהנחות האקטואריים ובתוצאות החישובים השונים הנגזרים מהם, ובכללם בסיכונים הגלומים בפוליסות, לרבות סיכונים הנובעים מהאופציות וההבטחות המעוגנות בתנאי הפוליסות; בהסכמי ביטוחי המשנה; בשינויים בתמהיל הסיכונים של התיק; בסיכונים חיצוניים, לרבות סיכונים הנובעים מהשפעת האינפלציה על התיק; בתופעות אנטי-סלקציה ובכל יתר הגורמים שעלולים להשפיע על תיק הביטוח, המודלים וההנחות האקטואריים, ותוצאות החישובים האקטואריים השונים הנגזרים מהם.
"מבטח" – כהגדרתו בחוק הפיקוח על הביטוח, למעט מבטח פנסיוני;
"מבטח פנסיוני" – מי שקיבל רישיון לנהל קרן פנסיה או קופת גמל מרכזית לקצבה, בהתאם להוראות סעיף 7 לחוק קופות גמל ולהוראות סעיף 15(א1) לחוק הפיקוח על הביטוח;
"קופת גמל לקצבה" - כהגדרתה בחוק קופות הגמל, למעט קופת ביטוח וקופת גמל לחיסכון; 
"קרן השתלמות לעובדי הוראה" - קרן השתלמות המנויה בהגדרת "עובד הוראה" שבסעיף 3(ה) לפקודת מס הכנסה [נוסח חדש];
"ענפי משנה" - 
(1) לגבי ביטוח כללי: ביטוח מקיף דירות, ביטוח מקיף בתי עסק, ביטוח דירות באמצעות סוכנויות בבעלות בנקים למשכנתאות וביטוח אחריות מקצועית;  
(2) לגבי ביטוח בריאות:  
(1) לגבי ביטוח פרט - הוצאות רפואיות, עובדים זרים, מחלות קשות, נסיעות לחו"ל, שיניים, סיעודי פרט וכיסויים אחרים שאינם נכללים בסעיף 1(א)(6) של הודעת ענפי ביטוח;
(2) לגבי ביטוח קבוצתי - הוצאות רפואיות, עובדים זרים, מחלות קשות, נסיעות לחו"ל, שיניים, סיעודי קבוצתי וכיסויים אחרים שאינם נכללים בסעיף 1(א)(6) של הודעת ענפי ביטוח; 
(3) לגבי ביטוח חיים: אובדן כושר עבודה וכיסויים אחרים שאינם נכללים בסעיפים 1(א)(1), 1(א)(2) ו-1(א)(4) של הודעת ענפי ביטוח, למעט ביטוח סיעודי;
2. מונחים מקצועיים
למונחים המקצועיים בפרק זה תהיה המשמעות הנודעת להם בדירקטיבה, בהוראות הסולבנסי ובתקן IFRS17, כפי שיעודכנו מעת לעת. 
3. הוראות כלליות
(1) מבטח ימנה אקטואר ראשי אחד בלבד; במבטח בו מכהן אקטואר ממונה יחיד ניתן למנות את האקטואר הממונה כאקטואר הראשי, ואילו במבטח בו מכהן יותר מאקטואר ממונה אחד ניתן למנות את אחד האקטוארים הממונים לכהן גם כאקטואר ראשי.
(2) האקטואר הראשי יהיה כפוף במישרין למנהל הכללי של המבטח, ויכהן גם כחבר הנהלה. 
(3) רק אקטואר אחד ימונה לתפקיד אקטואר ממונה בכל קופת גמל לקצבה ובכל ענף ביטוח. 
(4) חברה מנהלת של קרן השתלמות לעובדי הוראה תמנה אקטואר ממונה אחד לכל קרן השתלמות לעובדי הוראה.
(5) מבטח רשאי שלא למנות אקטואר ממונה בענפים המפורטים להלן: 
(1) ביטוח מטענים בהובלה;
(2) ביטוח השקעות של רוכשי דירות, לפי דרישות חוק המכר (דירות) (הבטחת השקעות של רוכשי דירות), התשל"ה-1974; 
(3) מתן ערבויות;
(4) ביטוח מפני נזקי טבע בחקלאות;
(5) ביטוח אשראי;
(6) ביטוח סיכוני סחר חוץ;
(7) ביטוח אשראי למגורים המובטח במשכנתא (בענף בודד – MONOLINE);
(8) ביטוח כלי טיס, לרבות אחריות כלפי צד שלישי; 
(9) ביטוח כלי שיט, לרבות אחריות כלפי צד שלישי.
4. סיום כהונה 
(1)  הדירקטוריון רשאי להחליט, על-פי המלצת המנהל הכללי, לסיים את כהונתו של האקטואר הראשי, לפני תום תקופת המינוי, ובלבד שתינתן לאקטואר הראשי הזדמנות סבירה להביא את עמדתו בפני הדירקטוריון; הדירקטוריון רשאי להחליט, על-פי המלצת האקטואר הראשי, לסיים את כהונתו של אקטואר ממונה, לפני תום תקופת המינוי, ובלבד שתינתן לאקטואר הממונה הזדמנות סבירה להביא את עמדתו בפני הדירקטוריון.
(2) נתקבלה החלטה על סיום כהונתו של האקטואר הראשי או אקטואר ממונה, ירשמו בפרוטוקול של ישיבת הדירקטוריון בה נתקבלה ההחלטה הנימוקים להחלטה. 
(3) מבטח, מבטח פנסיוני או קרן השתלמות לעובדי הוראה, לפי העניין, ידווחו לממונה על החלטת הדירקטוריון לסיים את כהונתו של האקטואר הראשי או אקטואר ממונה, בהתאם להוראות פרק 4 לחלק 1 בשער 5 של החוזר המאוחד שכותרתו "אישור נושאי משרה ודיווח על בעלי תפקיד בגופים מוסדיים".
5. התפטרות האקטואר הראשי או האקטואר הממונה
(1) אקטואר ראשי או אקטואר ממונה רשאים להתפטר על ידי מסירת הודעה בכתב אודות הסיבות להתפטרותם למנהל הכללי, ליושב ראש הדירקטוריון ולוועדת ביקורת, וההתפטרות תיכנס לתוקף במועד שנמסרה ההודעה, אלא אם כן נקבע בהודעה מועד מאוחר יותר.
(2) נתקבלה הודעה על התפטרות האקטואר הראשי או אקטואר ממונה, יובאו בפני הדירקטוריון ויירשמו בפרוטוקול של ישיבת הדירקטוריון הראשונה שתכונס לאחר ההתפטרות, ההתפטרות והסיבות שניתנו לה. 
(3) על הפסקת כהונת אקטואר ראשי או האקטואר הממונה עקב התפטרות, יחולו הוראות סעיף 4(ג) שלעיל.
6. תפקידי האקטואר הראשי
האקטואר הראשי יהיה אחראי על מערך האקטואריה, יפקח על עבודתם של האקטוארים הממונים ושל עובדים אחרים אשר עוסקים בעבודה אקטוארית מעשית, עיקרית או נלווית, כהגדרתן בתקנות, ובכלל זה –
(1) יוודא שעבודת המערך תואמת את הוראות הדין והסטנדרטים המקצועיים;
(2) יוודא קיומם של כל התנאים המקצועיים הנדרשים לתפקודו התקין של המערך האקטוארי, ובכלל זה יוודא כי הוקצו לטובת המערך המשאבים הנדרשים לו לתפקודו התקין, וכי יש לו גישה לנתונים ומיידעים הנדרשים לביצוע עבודתו;
(3) יוודא כי תהליכי העבודה של המערך האקטוארי מעוגנים בנהלים, שמסדירים, בין היתר, את הבדיקות והבקרות המובנות לכל אחת מהפעילויות המרכזיות והמהותיות במערך האקטוארי;
(4) יוודא כי מערכות המיכון אקטואריות עדכניות ותומכות בצורה יעילה בעבודת המערך האקטוארי;
(5) יוודא כי קיים תיעוד מסודר של התהליכים השונים במערך האקטוארי, לרבות ניהול שינויים או עדכונים של המודלים האקטואריים, המחקרים האקטואריים לקביעת ההנחות העבודה; 
(6) יחווה דעה על מדיניות החיתום הכוללת של החברה ועל הלימותם של הסדרי ביטוחי המשנה של החברה בענפי הביטוח השונים;
(7) יקדם ויתרום ליישום יעיל של ניהול סיכוני המבטח בכל הקשור לגיבוש המודלים האקטואריים להערכת וכימות סיכוני הביטוח; יבחן את סבירות והתאמת התהליכים, ההנחות והחישובים האקטואריים ויקדם ויתרום לגיבוש וליישום המודלים האקטואריים הכלולים בהערכה העצמית של הסיכונים וכושר הפירעון (ORSA);
(8) יגיש דוח אקטוארי תקופתי במסגרתו יסקור את אופן יישום הוראות סולבנסי בגין התהליכים, החישובים האקטואריים והתוצאות הנגזרים מהם, וכן את עיקרי עבודת המערך האקטוארי בתקופה הנדונה (להלן – דוח אקטואר סולבנסי).
7. תפקידיו של אקטואר ממונה
(1)  אקטואר ממונה של מבטח יוודא שהמודלים, השיטות והחישובים האקטוארים בענף הביטוח עליו הוא ממונה עומדים בהוראות הדין ובסטנדרטים מקצועיים, ובכלל זה  - 
(1) יוודא שהוראות חוזר הסולבנסי בעניין החישובים האקטואריים מיושמות כנדרש, ובין היתר -
(1) יהיה אמון על חישוב ערכי ה-BE, מרווח הסיכון (Risk Margin), ההון הנדרש לכושר פירעון (SCR) וסף ההון  MCR));
(2) יוודא שהשיטות והמודלים האקטואריים שמשמשים לחישובים, לרבות הנחות העבודה שנכללו בחישוב ערכי ה BE, סבירים ומתאימים לייעודם;
(3) יבחן ויחווה דעה לגבי המידה שהנתונים שהומצאו לו ע"י המבטח, ושמשמשים ליישום סעיפים קטנים 7(א)(1)(א) ו-7(א)(1)(ב) לעיל מספיקים, סבירים, אמינים ואיכותיים; 
(4) ינתח את הפערים בין ערכי ה-BE ובין התוצאות בפועל ואת השינויים שחלו בערכי ה-BE, במרווח הסיכון ובדרישת ההון, בין התקופה הנוכחית ובין התקופה המקבילה אשתקד;
(5) יחווה דעה על השפעתם של מדיניות החיתום ושל הסדרי ביטוחי המשנה של החברה בענפי הביטוח עליהם הוא ממונה על תוצאות החישובים בסעיף 7(א)(1)(א) לעיל.
(2) אקטואר ממונה של מבטח יוודא כי החישובים, המודלים והשיטות שיושמו לצורך עריכת הדוחות הכספיים נערכו בהתאם להוראות תקן IFRS17, בענף עליו הוא ממונה, ועומדים בהוראות הדין ובסטנדרטים מקצועיים,  ובכלל זה - 
(1) ימליץ על גובה ערכי הBE- (ברוטו ומשנה) והתאמת הסיכון (Risk Adjustment);
(2) יוודא שהשיטות והמודלים האקטואריים שמשמשים לחישובים, לרבות ההנחות עבודה שנכללו בחישוב ערכי ה-BE והתאמת הסיכון, סבירים ומתאימים לצורך החישובים אותם הוא מבצע;
(3)  יבדוק ויחווה דעה לגבי המידה שהנתונים שהומצאו לו ע"י המבטח, ושמשמשים ליישום סעיפים קטנים 7(א)(2)(א) ו-7(א)(2)(ב) לעיל מספיקים, סבירים, אמינים, ואיכותיים;
(4) יחשב, ינתח ויסביר את הפערים בין ערכי ה- BE לבין התוצאות בפועל,;  יסביר את השינויים שחלו בערכי ה-BE ובהתאמת הסיכון בין התקופה הנוכחית ובין אשתקד;
(5) ינתח את הפערים, ככל שישנם, בין ההנחות האקטואריות ששימשו לצורך אמידת ערכי ה-BE בדוחות הכספיים לבין אמידתם לצורך המאזן הכלכלי, בהתאם להוראות הסולבנסי;
(2) אקטואר ממונה של קופת גמל לקצבה וקרן השתלמות לעובדי הוראה יהיה אחראי על חישוב המאזן האקטוארי של הקרן עליה הוא ממונה, על חישוב המקדמים הכלולים בתקנון הקרן ועל קביעת ההנחות, שעל בסיסן יחושבו המאזן האקטוארי והמקדמים האמורים; בעבודתו זו יעשה שימוש במודלים, הנחות, שיטות וחישובים אקטואריים אשר עומדים בהוראות הדין ובסטנדרטים מקצועיים. 
8. דיווחי האקטואר הראשי ואקטואר ממונה לדירקטוריון, למנהל הכללי  ולממונה[footnoteRef:2] [2:  כל ההצהרות והדיווחים יערכו בהתאם לפרק 3 שבחלק 4 לשער 5 בחוזר המאוחד שעניינו "דיווח לממונה על שוק ההון"] 

(1) האקטואר הראשי יגיש בכתב לדירקטוריון, למנהל הכללי של המבטח ולממונה, אחת לשנה לפחות, דוח אקטואר סולבנסי. 
(2) אקטואר ממונה יגיש בכתב לדירקטוריון, למנהל הכללי של המבטח ולממונה, לכל תאריך מאזן, דוח  שבו יפרט את המלצותיו בנוגע להערכת ההתחייבויות הביטוחיות של המבטח, בענפים להם מונה, לצורך הכנת הדוחות הכספיים או את המלצותיו בנוגע למאזן האקטוארי של קופת גמל לקצבה וקרן השתלמות לעובדי הוראה, לפי העניין, בהתאם להוראות הממונה בעניין; בנוסף, אחת לשנה לפחות, יכלול אקטואר ממונה בדין וחשבון האקטוארי התייחסות לאופן שבו יושמו על-ידו הוראות סעיף 7 שלעיל.
(3) לדין וחשבון השנתי של האקטואר הממונה תצורף הצהרה מקוצרת חתומה בידי האקטואר הראשי;
(4) דוחות האקטואר הראשי והאקטוארים הממונים יידונו בדירקטוריון המבטח; בדיונים ישתתפו האקטואר הראשי והאקטוארים הממונים שהדירקטוריון דן בהמלצותיהם. 
9. צרופות לדוחות הכספיים ודוחות יחס כושר פירעון כלכלי 
(1) לדוחות הכספיים של מבטח, מבטח פנסיוני וחברה מנהלת של קרן השתלמות לעובדי הוראה יצורפו ההצהרות המפורטות להלן, לפי הענין[footnoteRef:3] - [3:  כל ההצהרות יערכו בהתאם לפרק 1 שבחלק 4 לשער 5 בחוזר המאוחד שעניינו "דין וחשבון לציבור".] 

(1) לדוחות הכספיים השנתיים של מבטח תצורף הצהרה שנתית חתומה בידי אקטואר ממונה בנוגע להלימות חישוביו, כמפורט בסעיף 7(א)(2) שלעיל, בכל ענפי הביטוח להם הוא מונה;
(2) לדוחות הכספיים השנתיים והרבעוניים של קרן פנסיה חדשה, תצורף הצהרה חתומה בידי אקטואר ממונה בנוגע לנאותות המאזן האקטוארי; 
(3) לדוחות הכספיים השנתיים של קרן פנסיה ותיקה וקופת גמל מרכזית לקצבה, תצורף הצהרה חתומה בידי אקטואר ממונה בנוגע לנאותות המאזן האקטוארי;
(4) לדוחות הכספיים השנתיים של קרן השתלמות לעובדי הוראה, תצורף הצהרה חתומה בידי אקטואר ממונה בנוגע לנאותות המאזן האקטוארי.
(2) מינה מבטח אקטואר ממונה לענפים שבהם אין חובה למנות אקטואר ממונה, כאמור בסעיף 2(ב) שלעיל, יהיה רשאי לצרף לדוחות הכספיים השנתיים הצהרה כמשמעותה בפסקה (א).  
(3) אם ההתחייבויות הביטוחיות המוצגות בדוחות הכספיים של המבטח אינן תואמות את המלצות האקטואר הממונה, יפורטו הסיבות לכך בביאור לדוחות הכספיים.
(4) אם ההתחייבויות הביטוחיות המוצגות בדוחות יחס כושר הפירעון הכלכלי של המבטח אינן תואמות את המלצות האקטואר הראשי, יפורטו הסיבות לכך בדוח יחס כושר פירעון.
(5) אם הדוחות הכספיים של מבטח פנסיוני וחברה מנהלת של קרן השתלמות לעובדי הוראה אינם תואמים את המלצות האקטואר הממונה בנוגע למאזן האקטוארי, יפורטו הסיבות לכך בביאור לדוחות הכספיים. 
10. צרופות לדוח האקטואר הראשי 
לדוח האקטואר הראשי, תצורף הצהרה מאת אקטואר ממונה, בדבר מילוי הוראות סעיף 7(א)(1) לעיל בהתייחס לאופן שבו נערכו חישובי הסולבנסי.
11. צרופות להנהגת תכנית ביטוח
האקטואר הממונה יגיש נספח אקטוארי והצהרת האקטואר החתומים על ידו, על פי ההוראות  בחלק 1 של שער 6 בחוזר המאוחד שכותרתו "הוראות לכלל המוצרים".
12. זכות האקטואר הראשי ואקטואר הממונה לקבלת מידע
האקטואר הראשי ואקטואר ממונה רשאים לדרוש ולקבל כל מסמך וכל מידע של המבטח, מבטח פנסיוני או חברה מנהלת של קרן השתלמות לעובדי הוראה, לפי העניין, הדרוש לדעתם לביצוע תפקידם, ואשר נמצא ברשות המבטח, מבטח פנסיוני , חברה מנהלת של קרן השתלמות לעובדי הוראה או ברשות אחד מעובדיהם, נושאי משרה בהם או יועצים חיצוניים המועסקים על ידם.
13. מסירת מידע מרואה החשבון המבקר וממבקר הפנימי לאקטואר הממונה[footnoteRef:4]  [4:  ראו לעניין זה תפקידי רואה חשבון מבקר בפרק 7 בחלק 1 של שער 5 ותפקידי מבקר פנים בפרק 8 בחלק 1 של שער 5.] 

על החברה להמציא לאקטואר הראשי ולאקטוארים הממונים העתק של כל הודעה בכתב שמסרו רואה החשבון המבקר או המבקר הפנימי של המבטח, המבטח פנסיוני או החברה מנהלת של קרן השתלמות לעובדי הוראה, למנהל הכללי, למנהל הכספים[footnoteRef:5] או לדירקטוריון, הקשורה לענפים להם התמנה האקטואר הממונה, ושעניינה מצב, אירוע או עסקה הדרושים תיקון והעלולים להשפיע על עבודתו של האקטואר הממונה או לפגוע בחוסנם הפיננסי של המבטח, המבטח פנסיוני או החברה מנהלת של קרן השתלמות לעובדי הוראה , לפי העניין. [5:  או מי שמשמש בתפקיד מנהל כללי או מנהל הכספים, יהא תוארו אשר יהא.] 

14. הוראות לעניין מינוי אקטואר ממונה לראשונה
(1) אדם המתמנה לראשונה כאקטואר ממונה בענף ביטוח מסוים, קופת גמל לקצבה  או קרן השתלמות לעובדי הוראה, ילווה על-ידי אקטואר אחר במהלך השנה הראשונה לכהונתו (להלן: "אקטואר מלווה") אשר מינויו יאושר על ידי הממונה על שוק ההון; לעניין סעיף זה, "אקטואר אחר" – כהגדרתו בתקנות הפיקוח על שירותים פיננסיים (ביטוח) (תנאי כשירות לאקטואר ממונה), התשע"ז-2019 ובלבד שניסיונו כאמור בסעיף 2(4) לתקנות הוא בתחום הביטוח שבו מונה האקטואר הממונה לראשונה. יובהר, כי אין במינויו של אקטואר מלווה כדי לגרוע מאחריות האקטואר הממונה לפי כל דין.
(2) האקטואר המלווה יקבע תכנית ליווי מפורטת עם לוחות זמנים, לאקטואר הממונה, שתוגש לאישור הממונה על שוק ההון לא יאוחר ממועד כניסת האקטואר הממונה לתפקידו. האקטואר המלווה ידווח לממונה על ההתקדמות ביישומה של תכנית הליווי אחת לרבעון, על ידי הגשת דוח רבעוני, אשר יכלול לכל הפחות את המידע המפורט  בפסקאות ג(2), ג(3), ג(5), ג(9) שלהלן.
(3) האקטואר המלווה יגיש לממונה, בתום תקופת הליווי וכן במועד בו מוגשים הדוחות הכספיים השנתיים, דוחות שיתארו את תהליך הליווי ויתייחסו לכל הפחות לנקודות הבאות: 
(1) פירוט של היקף ומסגרת הליווי שנתן; 
(2) פירוט ביצוע ועמידה בלוחות זמנים ובתוכן תכנית הליווי המפורטת שאושרה, בתקופה עד ליום הדוח של האקטואר המלווה לממונה;
(3) סקירה לגבי בחינת הנתונים עליהם התבסס, ובפרט ווידוא שלמותם, סבירותם והשוואתם למאזן קודם ברמת המוצרים המדווחים בדוחות הכספיים;
(4) הערכת סבירות השיקולים המקצועיים של האקטואר הממונה בקביעת המודלים לחישוב, ההנחות האקטואריות ובמיוחד התייחסות לגבי שינויים והתאמות שלהם לעומת תקופה מקבילה;
(5) בחינות ובקרות שערך האקטואר המלווה לגבי אופן חישוב העתודות במהלך תקופת הליווי, לרבות התייחסות לשינויים מהותיים שחלו בעתודות לעומת התקופה המקבילה ;
(6) מילוי חובותיו הרגולטוריות של האקטואר הממונה ועמידתו בכללי מקצוע מקובלים;
(7) התרשמות האקטואר המלווה מעבודתו של האקטואר הממונה ומידת השיתוף גורמים חיצוניים ופנימיים;
(8) תיאור עבודת האקטואר הממונה בקשר עם מוצרים מהותיים לפעילות החברה, שנעשתה במהלך השנה;
(9) שיפורים שיש ליישם בתהליכים ובחישובים, וכן בדיקות ובקרות שיש להנחיל כדי לשפר את החישובים;
(10) קיום ואיכות התיעוד הפנימי של התהליכים האקטוארים, השיטות, ההנחות והבקרות.


נספח א' – דברי הסבר
רקע

סעיף 41ד(א) לחוק הפיקוח על שירותים פיננסיים (ביטוח), התשמ"א-1981 (להלן: "חוק הפיקוח על הביטוח") קובע כי מבטח ימנה אקטואר לכל ענף ביטוח שבו עוסק המבטח (להלן: "אקטואר הממונה"), וכי ניתן למנות אקטואר ממונה אחד למספר ענפי ביטוח שונים בהם עוסק המבטח. סעיף 41ד(ב) ממשיך ומונה את תפקידיו של האקטואר הממונה, מכוחם נדרש האקטואר הממונה להמליץ לדירקטוריון ולמנהל הכללי של מבטח באשר לגובה ההתחייבויות הביטוחיות בענפי הביטוח השונים; להכין ולאשר בעבור המבטח דוח, הצהרה או כל מסמך אחר שעל המבטח להגיש הממונה על שוק ההון, ביטוח וחיסכון (להלן: "הממונה") וכן כל תפקיד אחר עליו יורה הממונה. 
בשורה של תקנות וחוזרים שפורסמו על-ידי הממונה נפרשו הוראות באשר לאופן מינויים של האקטואר שממונה על האקטוארים הממונים[footnoteRef:6] (להלן: "האקטואר הראשי") ושל האקטוארים הממונים, תנאי הכשירות בהם על האקטוארים הממונים לעמוד, וכן ההצהרות והדיווחים הנלווים לדוחות הכספיים שעליהם להגיש לדירקטוריון המבטח ולממונה. כך למשל, בתקנה 51א(א) לתקנות מס הכנסה (כללים לאישור ולניהול קופת גמל), התשכ"ד-1964, נקבע כי קופת גמל לקצבה תגיש אחת לשנה דין וחשבון אקטוארי, ערוך וחתום בידי אקטואר. [6:  סימן א' לפרק 4 לחלק 1 בשער 5 של החוזר המאוחד שכותרתו "אישור נושאי משרה ודיווח על בעלי תפקיד בגופים מוסדיים".] 

האסדרה הקיימת נכנסה לתוקף לפני כניסתן לתוקף של ההוראות בסימן ב' בפרק 2 לחלק 2 בשער 5  של החוזר המאוחד, שכותרתו "הון עצמי של חברת ביטוח - משטר כושר פירעון כלכלי" (להלן: "הוראות סולבנסי")[footnoteRef:7], ולפני כניסתו לתוקף של תקן דיווח כספי בינלאומי מספר 17 (IFRS) בדבר חוזי ביטוח (להלן: "תקן 17 IFRS"). לפיכך, עיקרה של האסדרה הישנה נגע לפעילות והחישובים שהאקטואר הממונה נדרש לבצע במסגרת הדוחות הכספיים של חברות הביטוח לפי תקן IFRS4 והמאזנים האקטואריים בקרן הפנסיה. כך, בהוראות הסולבנסי, הוטמעו הוראות דירקטיבה 2009/138/EC, המכונה "Solvency II" (להלן: "הדירקטיבה")[footnoteRef:8] המתייחסות, בין השאר, לשיטות, עקרונות ומודלים אקטואריים שהגופים המוסדיים נדרשים ליישם לטובת קביעת ההון הנדרש לכושר הפירעון.  [7:  ראה  https://www.gov.il/BlobFolder/guide/information-entities-codex/he/Codex_nm.2.pdf. ]  [8:  https://eur-lex.europa.eu/legal-content/EN/TXT/PDF/?uri=CELEX:32009L0138&from=EN] 

אולם, הוראות הדירקטיבה שעוסקות בתפקידי ה"פונקציה האקטוארית" (להלן: "המערך האקטוארי"), והשתלבותם של האקטוארים במארג התאגידי, באופן שיבטיח את עצמאותם ואי תלותם, טרם קיבלו ביטוי באסדרת הרשות. על-פי הדירקטיבה, המערך האקטוארי הינו אחד מארבעה מערכי בקרה אשר מבטח נדרש להקים, כאשר שלושת הנותרים נוגעים לתחום ניהול סיכונים, האכיפה וביקורת פנים (להלן: "מערכי בקרה"). בתוך כך, נדרש כי השתלבותם של מערכי בקרה במארג התאגידי של המבטח יבטיח  שהם יהיו חופשיים מהשפעות העלולות לסכן את תפקודם האובייקטיבי והבלתי תלוי[footnoteRef:9]; שיוקנו להם הסמכויות והמשאבים הנדרשים למלא את תפקידם, כמו גם נגישות בלתי מוגבלת לנתונים ולמידע עסקי הנחוצים למילוי תפקידם. [9:  סעיף 268 ב Delegate Act 2015/35] 

עמידה על עצמאותם ואי תלותם של האקטוארים מקבלת משנה תוקף עם פרסומו של  תקן IFRS17, אשר צפוי להיות מיושם בישראל החל מ-1 בינואר 2024, ואשר מרחיב אף יותר את מעורבותם של האקטוארים בקביעת ההתחייבויות הביטוחיות, רווחיות העסקים וגורמים נוספים שיש לשקף במסגרת הדוחות הכספיים של חברות הביטוח.
אף האיגוד הבינ"ל של המפקחים על הביטוח (The international Association of Insurance Supervisors - להלן ה-IAIS), שמאגד 152 רגולטורים המפקחים על התחום במדינות השונות, ובתוכן רשות שוק ההון, ביטוח וחיסכון (להלן: "הרשות"), עמד בפרסומיו על עקרונות האסדרה המומלצים של המערך האקטוארי במבטחים, במסגרת ארבעת מערכי הבקרה בחברה. כך, בסעיף 2.1 של חוזר ה IAIS מנובמבר 2019[footnoteRef:10], מצוין כי מערכי הבקרה צריכים להיות בלתי תלויים ומנוהלים ע"י מנהל יחיד. בסעיף 8.6 של אותו חוזר, שמתמקד במערך האקטוארי, מתוארות מטרותיו, ייעודו, תפקידיו ותחומי אחריותו של המערך. בדומה לעקרונות שהותוו בדירקטיבה נקבע בו כי על העומד בראש המערך האקטוארי לוודא, בין היתר, כי מנגנוני הממשל התאגידי במבטחים, שנוגעים למערך האקטוארי, מבטיחים שיוקצו למערך המשאבים הנחוצים, ושיוקנו לו הסמכויות הנדרשות למילוי תפקידו באופן נאות ובלתי תלוי[footnoteRef:11].  [10:  Insurance Core Principles and Common Framework for the Supervision of internationally Active Insurance Groups , בנייר ICP8 הדן במערך ניהול סיכונים ובקרות פנימיות – להלן "חוזר ה IAIS") ,]  [11:  https://www.iaisweb.org/uploads/2022/01/191115-IAIS-ICPs-and-ComFrame-adopted-in-November-2019.pdf] 

עקרונות אלו מחד, ותפקידיו של האקטואר הראשי מאידך, מחייבים כי לאקטואר הראשי תהיה גישה ישירה לגורמים הבכירים בחברה. בהתחשב במבנה הארגוני של המבטחים בישראל, בתפקידם של המנכ"לים במבטחים, שמצויים בליבו של הצומת המרכזי אליו זורם המידע העסקי, וכדי להבטיח יישומם של העקרונות  הבינ"ל הללו, נכללה בחוזר הדרישה כי האקטואר הראשי יהיה כפוף ישירות למנכל.
 הטמעת עקרונות הדירקטיבה וה-IAIS בדבר המערך האקטוארי, תפקידיו ומאפייניו מחייבים לעדכן גם את האסדרה הנהוגה בישראל גם בהקשר זה. זאת, תוך התחשבות במאפייניהם של המבטחים בישראל מחד, ושל מאפייני הפיקוח של הרשות על המבטחים מאידך. בסקירה בינ"ל על יישום הוראות הדירקטיבה בתחום זה במדינות שונות יושמו הוראות שונות בהתאם למאפייניי הרגולציה המקומיים ותנאי השוק באותה מדינה. בהקשר זה יודגש כי הפיקוח של הרשות ייחודי בהשוואה לזה הנהוג במדינות רבות בעולם, שכן הוא חולש הן על ההיבטים הדיווחיים והן על ההיבטים היציבותיים של המבטחים. להבדיל, במדינות רבות, לרוב, מתמקדים המפקחים הייעודיים בפן היציבותי בלבד של המבטחים. לצד האמור, גם לעובדה שבישראל, בשונה מהמקובל במרבית המדינות המפותחות, מרבית המבטחים עוסקים במספר ענפי ביטוח ישנן השלכות לעניין אופן יישום הוראות הדירקטיבה. זאת שכן, בעוד שבמצב שבו במדינות המפותחות מתמקד כל מבטח בענף ביטוחי יחיד, ניתן היה להטיל את תפקידי הפונקציה האקטוארית על האקטואר הממונה. מצב כגון זה המקובל בישראל, שבו מבטח עוסק במספר ענפי ביטוח, ניתן להקביל למצב העולם אליו מתייחסת הדירקטיבה למקום בו קיימת קבוצת ביטוח, המאגדת מספר חברות ביטוח שונות שעוסקות כל אחת בענף ביטוחי מסוים.  בהתאם להוראות הדירקטיבה, במצב דברים זה יש להקים גם המערך האקטוארי ברמת הקבוצה, שאחראי על ניהול התחום ברמת הקבוצה. באופן דומה, כיוון שבישראל עוסקים רבים מהמבטחים במספר ענפים, ישנה חשיבות מיוחדת למנות אקטואר ראשי אחד, שיתכלל את עבודת כל המערך האקטוארי ויוכל לגבש ראיה אקטוארית כוללת ונאותה של ההיבטים האקטוארים הנוגעים לפעילות המבטח. יצוין כי		
סמכותו של האקטואר הממונה לא אמורה להיפגע והוא ימשיך לשאת באחריות האקטוארית של  החישובים, דיווחים ,והתוצאות המאזניות לענף עליו הוא מונה.
לאור האמור, ובכדי להבטיח כי האקטוארים יוכלו למלא את תפקידם כיאות, על רקע התמורות הרבות שחלו בתחום, ובהתאם לסמכות הממונה לפי סעיפים 2(ב), 41ד(ב) ו-42(א)(3) לחוק הפיקוח על שירותים פיננסיים (ביטוח), התשמ"א-1981, ולפי סעיף 39 לחוק הפיקוח על שירותים פיננסיים (קופות גמל), התשס"ה-2005, יידרשו המבטחים למנות אקטואר ראשי, שיעמוד בראש מערך האקטואריה. האקטואר הראשי יפקח על עבודתם של האקטוארים הממונים, ויהיה אחראי על ההיבטים המקצועיים שדורשים ראיה כוללת של פעילות המבטח. בכלל זה, האקטואר הראשי יגיש לדירקטוריון, ההנהלה ולממונה אחת לשנה דוח אקטוארי, שיסקור את אופן יישום ההיבטים האקטואריים בהוראות סולבנסי, וכן לחוות דעתו על מדיניות החיתום והסדרי ביטוח המשנה. פרט לכך, ובהתאם לרוח הדירקטיבה וה-IAIS בנושא אי התלות, נקבע כי המערך האקטוארי והעומד בראשו יהיו כפופים ישירות למנהל הכללי של המבטח, וכי האקטואר הראשי יכהן כחבר מן המניין של ההנהלה הבכירה של החברה. וזאת, הן על-מנת להבטיח גישה ישירה להנהלת החברה ולדירקטוריון, והן על מנת למנוע מצבים של ניגודי עניינים ובפרט להבטיח שמירת אי תלות המערך האקטואריה בגורמים עסקיים והאחרים בחברה.
תחילה
כדי לאפשר למבטחים להיערך ליישום הוראות החוזר, מוצע לקבוע כי יום התחילה של הוראות חוזר זה יהיה ביום 1.1.2023. בנוסף, מוצע שההוראות הקבועות בסעיף קטן 7(א)(2) ושקשורות לכניסת תקן IFRS17, יחלו ביום 1.1.2024, עם כניסת התקן לתוקף בישראל. יובהר, כי על האקטוארים הממונים להמשיך להגיש את דיווחיהם בהתאם להוראות המעוגנות בפרק 3 לחלק 4 בשער 5 של החוזר המאוחד שכותרתו "דיווח לממונה על שוק ההון – נספחים", כפי שיעודכנו מעת לעת.
הוראות מעבר
לאור הדרישה מהחברות להוסיף בדוח הכספי של 2023 ביאורים לגבי מספר חישובים עיקריים שבוצעו בהתאם להוראות תקן IFRS17, האקטואר הממונה נדרש להוסיף פרק בדין וחשבון השנתי ליום  31.12.2023, בו יפרט את המודלים, החישובים וההנחות עליהם התבסס לצורך ביצוע החישובים, המפורטים בביאורים ליום 31.12.2023. 
מועד התחילה של  ההוראה בסעיף 3(א) שמחייבת מבטח למנות אקטואר ראשי אחד בלבד ידחה במבטח, שבו כיהנו ערב יום התחילה שני אקטוארים ראשיים, ויחול במועד כניסתו לתוקף של תקן IFRS17 ב-1.1.24; בתקופת המעבר, וכל עוד מכהנים במבטח שני אקטוארים ראשיים במקביל, יגישו שני האקטוארים הראשיים דוח אחד, חתום במשותף בידי שניהם, בהתאם להוראות סעיפים 8(א) ו-8(ג). 
תחילתו של סעיף 3(ב) לעניין כפיפותו של האקטואר הראשי למנהל הכללי יהיה ביום כניסתו לתוקף של תקן IFRS17 ב-1.1.24. יודגש כי החובה למנות את האקטואר הראשי כחבר הנהלה תחול במועד התחילה.

סעיף 1 – הגדרות 
להגדרת "אקטואר ראשי" - האקטואר הראשי יעמוד בראש המערך האקטוארי בחברה, ויפקח על מערך זה ובכלל זה על כלל האקטוארים במבטח, ובפרט של האקטוארים הממונים, ואקטוארים נוספים, שעומדים בראש

מחלקות אקטואריות שונות במערך. כפי שנפרש בהרחבה בדברי ההסבר, התכלית המרכזית שעומדת בבסיס הדרישה למינוי אקטואר ראשי היא חיזוק העצמאות והמקצועיות של המערך האקטוארי, והתאמתו לאתגרים המקצועיים שמציבים הסטנדרטיים המקצועיים בתחום. בפרט, יאפשר השינוי האמור לגבש ראיה בהירה כוללת ונאותה של ההיבטים האקטוארים הנוגעים לפעילות המבטח. מינויו של האקטואר הראשי יובא לאישור הממונה, בהתאם לסמכותו לפי סעיף 41י לחוק הפיקוח על הביטוח ולהוראות פרק 4 לחלק 1 בשער 5 של החוזר המאוחד שכותרתו "אישור נושאי משרה ודיווח על בעלי תפקיד בגופים מוסדיים" . 
להגדרת "מדיניות חיתום" – בשל מעורבותו של האקטואר בתמחור המוצרים ובמדידת רווחיות העסקים הביטוחיים של החברה, בהתאם לדרישות הדירקטיבה, האקטואר יחווה דעתו באם הפרמיות שיתקבלו מספיקות כדי לכסות את זרם התביעות וההוצאות העתידיים. זאת, בהתחשב בסיכונים אשר עלולים להשפיע על תיק הביטוח; במודלים ובהנחות האקטואריים ובתוצאות החישובים השונים הנגזרים מהם, ובכללם בסיכונים הגלומים בפוליסות, לרבות סיכונים הנובעים מהאופציות וההתחייבויות המעוגנות בתנאי הפוליסות; בהסכמי ביטוחי המשנה; בשינויים בתמהיל הסיכונים של התיק; בסיכונים חיצוניים, לרבות סיכונים הנובעים מהשפעת האינפלציה על התיק; בתופעות אנטי-סלקציה ובכל יתר הגורמים שעלולים להשפיע על תיק הביטוח, המודלים וההנחות האקטואריים, ותוצאות החישובים האקטואריים השונים הנגזרים מהם.
להגדרת "ענפי משנה" - מוצע לסווג מחדש את ענף המשנה הסיעודי תחת ביטוח בריאות במקום ביטוח חיים, על מנת להתאימה לפרקטיקה ולהתנהלות העסקית המקובלת, מכוחן תחום הסיעוד נכלל תחת ענפי הבריאות ותחת אחריותו של אקטואר ממונה בריאות.
סעיף 3 –  הוראות כלליות
לסעיף קטן א' - כל מבטח ימנה אקטואר ראשי יחיד,  בהתאם לעקרונות שהותוו בדירקטיבה וב-IAIS.  פרט לאמור, על המבטח להבטיח כי למערך האקטוארי יוקצו המשאבים הנחוצים, ויוקנו לו הסמכויות הנדרשות למילוי תפקידו באופן נאות ובלתי תלוי. במבטחים בהם מכהנים מספר אקטוארים ממונים, ניתן יהיה למנות את אחד מהם כאקטואר ראשי, בכפוף לכך שהוא יימצא מתאים לתפקיד מבחינת כישוריו, ניסיונו המקצועי והניהולי בתחום. בנוסף, מבטחים קטנים אשר להם אקטואר ממונה אחד, רשאים למנות את האקטואר הממונה כאקטואר הראשי, בכפוף לתנאי כשירותו.
לסעיף קטן ב' - מוצע כי האקטואר הראשי יהיה חבר מן המניין של הנהלת החברה וכפוף למנהל הכללי על מנת להבטיח את עצמאותו ואי-תלותו. זאת, ברוח העקרונות שהותוו בדירקטיבה וב-IAIS בהקשר זה.
לסעיף קטן ד' -  נוספה החובה למנות אקטואר ממונה גם בחברה מנהלת של קרן השתלמות לעובדי הוראה. זאת בהמשך לעדכון סימן ג' בפרק 1 לחלק 2 של שער 5 בחוזרת המאוחד, שכותרתו "מדידת התחייבויות", ושלפיו נדרשת הנהלת קרן השתלמות לעובדי הוראה להגיש דוח מאזן אקטוארי. 
 סעיף 6 – תפקידי האקטואר הראשי
הסעיף פורט את תפקידיו של האקטואר הראשי, כמי  שעומד בראש מערך האקטואריה  ואחראי לפקח על עבודת כלל האקטוארים שעובדים אצל המבטח, ובפרט בכל הנוגע לסבירות שיטות עבודתם של האקטוארים, ותוצאותיהן; למסגרת ההון הכלכלי בהוראות סולבנסי 2, ולמסגרת החישובים בתקן החשבונאי IFRS17. 
סעיף 7 – תפקידי האקטואר הממונה
בסעיף 7 מתוארים תפקידים האקטואר הממונה הן אצל מבטח והן בקופת גמל לקצבה:
לסעיף קטן א' – הסעיף מונה את תפקידיו של האקטואר הממונה במבטח, בהתאם להוראות סולבנסי 2 ולתקן IFRS17.
לסעיף קטן ב' - בסעיף מתוארים תפקידי האקטואר הממונה של קופת גמל לקצבה וקרן השתלמות לעובדי הוראה עליהם הוא ממונה. 
סעיף 8 – דיווחים נדרשים לדירקטוריון , למנהל הכללי ולממונה על רשות שוק ההון
לסעיף קטן א' - בהתאם לדרישות הדירקטיבה והוראות הסולבנסי, וכחלק משילוב המערך האקטוארי בתהליכי ניהול הסיכונים של המבטח, על האקטואר הראשי להגיש בכתב לדירקטוריון, למנהל הכללי של המבטח ולממונה, אחת לשנה לפחות, דוח אקטוארי בנושא סולבנסי, שבו יפרטו פעילויות השונות של המערך האקטוארי במסגרת תחומי אחריותו שהוגדרו לעיל[footnoteRef:12]. [12:  על פי הנדרש בפרק 3 שבחלק 4 לשער 5 בחוזר המאוחד  שעניינו "דיווח לממונה על שוק ההון".] 

לסעיף קטן ב' - נוספה הדרישה כי אקטואר ממונה יגיש בכתב לדירקטוריון, למנהל הכללי של המבטח ולממונה, לכל תאריך מאזן, דוח  שבו יפרט את המלצותיו בנוגע להערכת ההתחייבויות הביטוחיות של המבטח. בנוסף, אחת לשנה לפחות, יכלול אקטואר ממונה בדין וחשבון האקטוארי התייחסות לאופן שבו יושמו על-ידו הוראות סעיף 7.
לסעיף קטן ג' – האקטואר הראשי יצרף הצהרה קצרה בדין וחשבון השנתי של האקטואר הממונה.
לסעיף קטן ד' - האקטואר הראשי והאקטואר הממונה נדרשים להשתתף בכל דיוני הדירקטוריון הנוגעים לדוחות והפעילויות המערך האקטוארי שהם הציגו בפניו, כדי להבטיח קיומו של ערוץ פתוח בין האקטואר לבין הנהלת החברה והדירקטוריון. 
סעיף 9 – צרופות לדוחות הכספיים ודוחות יחס כושר פירעון כלכלי
נוספו דרישות להגשת הצהרות של האקטואר הראשי והאקטואר הממונה, לפי העניין המבטאות את תפקידיהם של האקטואר הראשי והממונה.
סעיף 10 – צרופות לדוח האקטואר הראשי
דוח האקטואר הראשי בדבר חישובים במסגרת סולבנסי נשענים ברובם על החישובים והדיווחים של האקטוארים הממונים ולכן נדרשת הצהרת אקטואר הממונה לצד חתימת האקטואר הראשי בדוח.

